als_Latn dik_Latn sag_Latn
BSH parashikon rritje të konsumit e të investimeve në muajt e ardhshëm
Nga Arkiva
Banka e Shqipërisë parashikon rritje të konsumit dhe të investimeve në muajt e ardhshëm të këtij viti, mbështetur në trendet pozitive të rritjes që prezantojnë tregues të veçantë të ekonomisë.
Në një intervistë dhënë dje për median, që është publikuar në faqen zyrtare të Bankës Qendrore, lidhur me të dhënat e fundit mbi inflacionin që duket se po sfidon përpjekjet për të rritur konsumin dhe për të pasur inflacionin në objektivin e BSH-së, Guvernatori Genti Sejko, ka deklaruar se, BSH-ja është duke kryer analizat dhe duke saktësuar vlerësimet lidhur me ndikimin e faktorëve në rënien e nivelit të inflacionit për muajin shkurt.
Kjo rënie, shpjegon Guvernatori Sejko, ka bërë që të marrim edhe një herë në analizë të gjithë situatën dhe faktorët që kanë ndikuar në rënien e nivelit të inflacionit, por duhet të kemi parasysh që kjo është një rënie njëmujore. Në këtë shifër, mund të ketë ndikuar baza e lartë e inflacionit të ushqimeve për muajin shkurt të vitit të kaluar, si pasojë e përmbytjeve të ndodhura.
“Do të theksoja që ne nuk jemi në një situatë deflacioniste. Sigurisht që jemi nën targetin e synuar të inflacionit të Bankës së Shqipërisë, i cili është në nivelin prej 3%”. Unë mendoj dhe gjykoj që rënia në nivelin prej 0.2% është inflacioni vetëm i këtij muaji. Ekonomia shqiptare dhe niveli i inflacionit janë nën potencialin e kërkuar, por nga ana tjetër parashikimet tona janë për një rritje ekonomike më të lartë në vitin 2016. Kjo rënie e inflacionit sikurse e theksova ka ardhur kryesisht nga ndikimi i rënies së çmimeve të naftës në tregun ndërkombëtar dhe jo nga ndonjë rënie drastike e konsumit”, deklaroi Guvernatori Sejko. /H.M/ Dita
1 Koment
-
elio March 17, 16:31
Ha ha ha ky eshta ai ekonomisti qe thote se shqiperia eshte me rritje ekonomike..E ka vene Rama Drejtor te BSH kete camin…eshte patetik I paafte…
als_Latn war_Latn als_Latn als_Latn als_Latn als_Latn als_Latn unk lmo_Latn als_Latn